พบคลัสเตอร์ใหม่ในหลายจังหวัด
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า สถานการณ์ผู้ติดเชื้อในพื้นที่ต่างจังหวัด เฉพาะภาคตะวันออกเฉียงเหนือ ส่วนใหญ่เป็นการติดเชื้อจากการเดินทางข้ามจังหวัดจากพื้นที่เสี่ยงคือ กรุงเทพฯ และปริมณฑล ไม่ใช่มีการติดเชื้อในพื้นที่ตั้งแต่เริ่มต้น แต่โครงการนำผู้ป่วยกลับบ้าน ทำให้สามารถจำกัดวงระบาดได้อย่างมีประสิทธิภาพ จะเห็นได้จากตัวเลขในพื้นที่ภาคตะวันออกเฉียงเหนือเริ่มลดลงแล้วส่วนผู้ติดเชื้อที่เป็นคลัสเตอร์ใหม่ ได้แก่ จังหวัดสมุทรสาคร โรงงานแม่พิมพ์พลาสติก 15 ราย, บริษัทรถยก 10 ราย/ จังหวัดนนทบุรี แคมป์ก่อสร้าง 26 ราย/ จังหวัดฉะเชิงเทรา บริษัทโลหะขึ้นรูป 17 ราย/จังหวัดสระแก้ว ตลาดโกลเดนเกต 231 ราย/ จังหวัดปราจีนบุรี บริษัทชิ้นส่วนอิเล็กทรอนิกส์ 16 ราย/ จังหวัดชุมพร แผงผลไม้ 18 ราย สะท้อนให้เห็นว่า จากการปรับระดับมาตรการควบคุมโรค นำไปสู่ปรับพื้นที่สีแดงเข้มเพิ่มขึ้น ทำให้พบผู้ติดเชื้อเป็นกลุ่มก้อนในจังหวัดนั้นๆ ข้อเสนอที่ประชุม ศบค. จึงมีข้อสรุปยกระดับมาตรการป้องกันควบคุมโรคในสถานประกอบกิจการ ทั้งโรงงาน แคมป์แรงงาน บริษัท หรือการจัดกิจกรรมที่มีคนรวมกลุ่มจำนวนมาก โดยเป้าหมายในพื้นที่เฉพาะเพื่อเป็นการควบคุมโรคในพื้นที่เฉพาะ หรือ bubbles &amp; seal โดยโรงงานที่ยังไม่พบผู้ติดเชื้อ จะต้องได้รับข้อมูลจากจังหวัด ให้ดำเนินมาตรการ bubbles &amp; seal อย่างเข้มงวดด้วย เพื่อเฝ้าระวังลดการติดเชื้อในโรงงาน หากมีการแพร่ระบาดจะได้สามารถค้นหาได้เร็วลดการแพร่กระจายออกไปยังชุมชน ทำให้สถานประกอบกิจการนั้นยังสามารถดำเนินกิจการได้อย่างมีเงื่อนไข โดยในคู่มือ bubble and seal จะระบุไว้ชัดเจนว่ามีข้อปฏิบัติอย่างไรบ้างที่ประชุม ศบค. สรุปข้อบังคับการขนส่งก๊าซทางการแพทย์ โดยอนุญาตให้ยกเว้นข้อบังคับเจ้าพนักงานจราจรทั่วราชอาณาจักร ว่าด้วยการห้ามรถบรรทุก 6 ล้อขึ้นไปบนถนนบางสาย เพราะทำให้การขนส่งออกซิเจน ไปยังโรงพยาบาลสนาม หรือประชาชนยากลำบาก ซึ่งเดิมยกเว้นช่วงเวลา 05.00 น. ถึง 9.00 น. หรือ 15.00 น. ถึง 21.00 น. และห้ามใช้ทางพิเศษในช่วงเวลาเดียวกัน ที่ประชุมสรุปว่าสามารถยกเว้นได้ เพื่อให้การดำเนินการช่วยเหลือพี่น้องประชาชน การขนส่งก๊าซทางการแพทย์สามารถปฏิบัติได้ โดยเจ้าพนักงานทั้งในส่วนของสำนักงานตำรวจแห่งชาติ การทางพิเศษแห่งประเทศไทย จะอำนวยความสะดวกให้พญ.อภิสมัย เตือนภาคเอกชนที่จะขนส่งก๊าซทางการแพทย์เหล่านี้ ไปพักไว้รอการจัดส่ง อาจเกิดอันตรายได้ เพราะถือเป็นวัตถุไวไฟ ซึ่งมีข้อบังคับระบุไว้ รวมทั้งประชาชนที่จะรับก๊าซเหล่านี้ไว้ในบ้าน ขอให้ศึกษารายละเอียดเรื่องความปลอดภัย